
Florian Coldea, un personaj de frunte cândva al Serviciilor Secrete, care încă se pare că mai are un rol de jucat în actualitatea 
românească 


Omul de afaceri Cătălin Hideg a depus recent la Direcţia Naţională Anticorupție 
(DNA) un denunţ în care susține că Florian Coldea, fost director general adjunct al 
SRI și un alt fost general din același serviciu i-ar fi cerut 600.000 de euro pentru a 
interveni pe lângă un judecător într-un dosar al Parchetului European care-l viza 
direct. 


Prezenţa lui Florian Coldea la audieri a generat joi, 23 mai, un haos general, fiind necesară 
intervenția jandarmilor. Audierile continuau încă târziu în noapte, la ora difuzării știrii și a 
emisiunii. Florian Coldea este acuzat de procurorii DNA de trafic de influenţă și spălare de 
bani, alături de generalul SRI Dumitru Dumbravă și de un avocat. 


În cadrul podcastului „3x3”, moderat de Alexandru Răducanu, exclusiv la Canal 33, Ion 
Cristoiu a declarat că totul se poate materializa fie cu o decizie de punere sub acuzare sau 
fie cu o măsură de arestare preventivă. 


Un lucru aparte în acest caz, a mai semnalat cunoscutul jurnalist, este că în presă au apărut 
doar declarațiile lui Hideg. 


„EI este un personaj strict dubios. A luat fonduri europene și a fost prins de Parchetul Laurei 
Codruța Kăvesi că de fapt a deturnat banii. A fost trimis în judecată și condamnat în primă 
instanță. EI când vorbește despre această condamnare, spune că de fapt e rezultatul lui 
Coldea”, a precizat Ion Cristoiu. 


De asemenea, invitatul permanent al lui Alexandru Răducanu a mărturisit că există un zvon 


că i s-ar fi cerut aprobarea lui Klaus Iohannis să-i aresteze. 


„Hideg spune că a încheiat cu avocatul un contract de 600.000 de euro care există în actele 
casei de avocatura. A putut să plătească doar 100.000 de euro și după asta filmul se rupe. 
Nu am văzut până acum o probă că acei bani au ajuns la Codlea sau Dumbravă. Durează 
prea mult pentru o audiere”. 


Urmărește „3x3 cu Ion Cristoiu” în fiecare săptămână, joia, de la 21.15, numai pe 


3X3 


canalul oficial de YouTube al Canal 33. 

